Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8919. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza ressqet applikazzjoni għal emenda fl-Ispeċifikazzjoni tal-Prodott tad-denominazzjoni "Côtes de Montravel", skont l-Artikolu 105 tar-Regolament (UE) Nru 1308/2013. Il-Kummissjoni eżaminat din l-applikazzjoni u sabet li l-kundizzjonijiet previsti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament (UE) Nru 1308/2013, huma ssodisfati. IDDEĊIDIET KIF ĠEJ: L-applikazzjoni għal emenda fl-Ispeċifikazzjoni tal-Prodott tad-denominazzjoni "Côtes de Montravel" (DOP) skont l-Artikolu 105 tar-Regolament (UE) Nru 1308/2013, tinsab fl-Anness ta' din id-Deċiżjoni. Magħmul fi Brussell, l-10 ta' Lulju 2018. L-Artikolu 105 tar-Regolament (UE) Nru 1308/2013 – Emenda mhux minuri Iż-żona ġeografika tal-produzzjoni deskritta fil-punt IV tal-Kapitolu 1 tal-Ispeċifikazzjoni tal-Prodott hija estiża għat-territorju ta' 4 muniċipalitajiet, Fougueyrolles, Nastringues, Saint-Antoine-de-Breuilh, u Vélines kif ukoll dak tal-muniċipalità antika ta' Port-Sainte-Foy, qabel l-għaqda tiegħu mal-muniċipalità ta' Ponchapt. Dawn il-muniċipalitajiet li jinsabu wkoll fiż-żona tal-produzzjoni tad-DOP "Haut-Montravel" għandhom karatteristiċi pedoklimatiċi identiċi għal dawk taż-żona tal-produzzjoni inizjalment ddefinita għad-DOP "Côtes de Montravel", u varjetajiet tad-dwieli simili. Din l-emenda tmur id f'id ma' tibdil fil-kundizzjonijiet tal-produzzjoni sabiex turi l-karattru ħelu mezzan tal-inbejjed bojod tad-DOP "Côtes de Montravel". Billi l-muniċipalitajiet miżjuda maż-żona ġeografika qabel kienu fiż-żona ta' viċinanza immedjata, u għalhekk din iż-żona ġeografika hija emendata biex jitneħħew minnha. Il-punt 6 tad-Dokument Uniku huwa emendat f'dan ir-rigward: Id-denominazzjonijiet "Côtes de Montravel" u "Haut-Montravel" għalhekk jaqsmu bejniethom territorju komuni, b'fatturi naturali komuni. Huma l-fatturi umani li jagħmlu d-differenza bejn dawn id-denominazzjonijiet. Fil-fatt, l-għażliet tal-produtturi tal-inbid fil-mod kif iħarrġu d-dwieli u kif jaħsduhom, l-għarfien espert fil-qasam tal-produzzjoni tal-inbid iwasslu għal prodotti differenti li għal ħafna żmien ġew identifikati b'ismijiet differenti. L-għarfien tal-produtturi tal-inbid jirriżulta minn tradizzjoni antika ta' produzzjoni tal-inbejjed bojod miz-zokkor li jifdal, u ta' preservazzjoni ta' dawn l-inbejjed li kienu jiġu kkunsmati 'l bogħod ħafna mill-post tal-oriġini tagħhom (b'mod partikolari fl-Ewropa tat-Tramuntana). Il-produtturi tal-inbid juru maż-żmien li jafu perfettament kif iħarrġu d-dwieli u t-tekniki tal-produzzjoni tal-inbid tagħhom sabiex jiksbu, minkejja l-perikli tal-klima, inbejjed bojod ħelwin mezzan jew ħelwin ta' kwalità għolja magħrufa bl-ismijiet "Côtes de Montravel" u "Haut-Montravel". Fil-punt IV(2) tal-Kapitolu 1 inżdiedet id-data tal-approvazzjoni mill-awtorità nazzjonali kompetenti tal-emenda taż-żona tar-raba' ddemarkata fiż-żona ġeografika tal-produzzjoni li ġiet iddefinita mill-ġdid. Din l-emenda ma taffettwax id-Dokument Uniku. Fil-punt VI(1)(b) tal-Kapitolu 1, il-kelma "francs" (għajnejn ġodda) hija sostitwita bil-kelma "fructifères" (għajnejn li se jagħtu l-frott): dan huwa titjib editorjali u ma jbiddilx is-sens tat-test oriġinali. Id-Dokument Uniku huwa emendat f'dan ir-rigward fil-punt 6-a): l-espressjoni "10 yeux francs" (10 għajnejn ġodda) hija sostitwita bi "10 yeux fructifères" (10 għajnejn li se jagħtu l-frott). Fin-numru 2 tal-punt VII tal-Kapitolu 1 dwar il-maturità tal-għenba, il-qawwa alkoħolika volumetrika naturali u l-qawwa alkoħolika effettiva minima huma aġġustati mill-ġdid għal 12 % minflok 12,5 % u għal 11 % minflok 10,5 %. Fin-numru 1 b) tal-punt IX dwar standards analitiċi, il-kontenut ta' zokkor fermentabbli nbidel minn 51 gramma għal kull litru għal 54 gramma għal kull litru. Din l-emenda ma taffettwax id-Dokument Uniku. Dawn l-emendi jirrigwardaw il-karatterizzazzjoni tal-inbejjed DOP "Haut-Montravel" u l-affermazzjoni tal-karattru ħelu mezzan ta' din il-produzzjoni. In-numru 2 tal-punt V tal-Kapitolu 1 dwar ir-regoli ta' proporzjon fl-użu tal-varjetajiet differenti tal-għeneb huwa ċċarat: "la proportion du cépage Sémillon B doit être supérieure ou égale à 30 %" (il-proporzjon tal-varjetà Sémillon B għandu jkun daqs jew ogħla minn 30 %). Din il-varjetà, li hija predominanti fiż-żona ta' produzzjoni, għandha kapaċità kbira għall-maturazzjoni żejda f'din iż-żona ta' produzzjoni bi klima oċeanika. Fin-numru 1 a) tat-Taqsima IX tal-Kapitolu 1 dwar it-taħlita tad-dwieli, il-proporzjon minimu tal-varjetajiet tal-għeneb prinċipali fit-taħlita żdied minn 50 għal 80 %. Huwa ppreċiżat ukoll, fil-qafas tad-dispożizzjoni dwar il-varjetajiet tad-dwieli għall-produzzjoni, li l-proporzjon tal-varjetà Semillon B għandu jkun daqs jew ogħla minn 30 % fit-taħlita. Dawn l-emendi jirrigwardaw il-karatterizzazzjoni tal-inbejjed DOP "Haut-Montravel" u l-affermazzjoni tal-karattru ħelu mezzan ta' din il-produzzjoni. Il-punt X tal-Kapitolu 1 dwar ir-rabta maż-żona ġeografika ġie riprodott b'mod korrelattiv mal-estensjoni taż-żona ġeografika ta' produzzjoni. DOP - Denominazzjoni ta' oriġini protetta L-inbid huwa nbid abjad mhux frizzanti, ħelu mezzan, eleganti u fin, suave, u z-zokkor fermentabbli li hemm fih ma jaffettwa qatt il-konsistenza sabiħa tiegħu. Il-ħsad tal-għeneb isir meta dawn ikunu kemmxejn immaturati ż-żejjed. Biex jinkiseb dan it-tip ta' nbid kemm frisk u b'togħma ta' frott, l-inbejjed li joriġinaw minn taħlita li fiha l-varjetajiet tal-għeneb prinċipali jinsabu fil-maġġoranza. Wara l-fermentazzjoni dawn ikollhom kontenut ta' zokkor ferementabbli ta' bejn 25 g/l u 54 g/l. Wara l-arrikkiment l-inbejjed ma għandhomx jaqbżu qawwa alkoħolika volumetrika totali ta' 14,5 %. L-inbejjed ikollhom qawwa alkoħolika volumetrika naturali minima ta' 12,5 %. L-istandards stipulati fir-regolamentazzjoni ġenerali għandhom japplikaw fir-rigward tal-qawwa alkoħolika massima totali, tal-aċidità minima totali, tal-aċidità volatili massima, tal-kontenut massimu totali ta' diossidu tal-kubrit. Kull trattament termiku tal-ħsad tal-għeneb li jinvolvi temperatura inqas minn -5 °C u kull użu ta' mini jew ta' kompartimenti tat-tnixxif tal-għeneb ("passerillage") huma pprojbiti. L-użu ta' biċċiet ta' injam u ż-żieda ta' tannini huma pprojbiti. Wara l-arrikkiment l-inbejjed ma għandhomx jaqbżu qawwa alkoħolika volumetrika totali ta' 14,5 %. Minbarra d-dispożizzjonijiet ta' hawn fuq, l-inbejjed, f'dak li għandu x'qasam mal-prattiki enoloġiċi użati, għandhom jikkonformaw mar-rekwiżiti kollha stabbiliti fil-livell tal-UE kif ukoll fil-Kodiċi Rurali u tas-Sajd Marittimu. Id-densità minima tat-tħawwil tad-dwieli hija ta' 5 000 pjanta għal kull ettaru. L-ispazju bejn ir-ringieli ma jistax jaqbeż iż-żewġ metri u l-ispazju bejn dielja u oħra fl-istess ringiela ma jistax ikun inqas minn 0,80 metru. Id-dwieli jinżabru skont it-tekniki li ġejjin: żabra skont il-metodu Guyot, il-metodu cordon de Royat jew bl-użu ta' żabra qasira. Kull dielja jkollha massimu ta' 10 għajnejn li jagħtu l-frott. L-irrigazzjoni hija pprojbita. 60 ettolitru għal kull ettaru Iż-żona demarkata tar-raba' bid-dwieli tibbenefika lir-raba tal-ġir tafli skulati b'mod tajjeb li jinsabu fuq il-pjanura kif ukoll il-partijiet inklinati li jħarsu lejn in-nofs-nhar Barra minn hekk, dawn ir-raba' bid-dwieli għandhom ħamrija fqira u li tgħaddi l-ilma minnhom iżda għandhom kontenut ta' tafal biżżejjed biex ma jiġux affettwati mill-effetti tan-nixfa fis-sajf. Huma jintgħażlu wkoll bir-reqqa sabiex tinkiseb kwalità ottimali tal-għeneb għall-produzzjoni tad-denominazzjoni "Côtes de Montravel". Ir-regoli ta' produzzjoni tad-denominazzjoni huma kkaratterizzati minn densità minima ta' tħawwil ta' 5 000 pjanti għal kull ettaru, u piż ta' ħsad baxx għal kull pjanta. Din il-ġestjoni stretta tiżgura maturità biżżejjed u bikrija tal-għeneb sabiex dan ikollu konċentrazzjoni tajba u b'mod partikolari għall-varjetajiet lokali tar-reġjun bħal pereżempju l-Muscadelle B, is-Sauvignon B, is-Sauvignon Gris G, u anki l-Ondenc B, iżda l-aktar il-varjetà Sémillon B, li ta' spiss tinsab bil-ħafna u għandha kapaċità kbira għall-maturazzjoni żejda fil-klima oċeanika. Sabiex ikun jista' jibbenefika mid-DOP l-għeneb tal-"Côtes de Montravel", jinħasdu meta jkunu mmaturaw sew, b'kontenut ta' zokkor ta' aktar minn 198 gramma kull litru ta' most. It-tekniki ta' konċentrazzjoni permezz tat-tkessiħ jew tal-kompartimenti tat-tnixxif huma pprojbiti. Bl-istess mod, sabiex jiġi ppreservat l-għeneb qabel jingħasar, l-użu tal-magni tal-pressa kontinwi u tal-kontenituri li jitbattlu waħedhom bil-pompa rotarja bil-qala' huma pprojbiti. F'din iż-żona l-għarfien espert tal-produtturi tal-inbid ġej minn tradizzjoni antika tal-produzzjoni tal-inbejjed miz-zokkor li jkun jifdal u li jikkontrollaw perfettament biex jiksbu nbejjed abjad ħelwin mezzan jew ħelwin ta' kwalità għolja magħrufa bl-ismijiet "Côtes de Montravel" u "Haut-Montravel". Leġiżlazzjoni Nazzjonali Dispożizzjonijiet addizzjonali dwar it-tikkettar L-inbejjed bid-denominazzjoni ta' oriġini kontrollata "Côtes de Montravel" jistgħu jispeċifikaw fuq it-tikketti tagħhom l-unità ġeografika usa' ta' "Sud-Ouest". Din l-unità ġeografika usa' tista' tidher ukoll fuq kwalunkwe fuljett jew reċipjent. Id-daqs tal-ittri għall-unità ġeografika usa' ma għandux ikun akbar, fl-għoli jew fil-wisa', mid-daqs tal-ittri li jiffurmaw l-isem tad-Denominazzjoni ta' Oriġini Protetta. Leġiżlazzjoni Nazzjonali Deroga dwar il-produzzjoni fiż-żona ġeografika ddefinita Iż-żona fil-viċinanza immedjata, iddefinita bid-deroga għall-produzzjoni tal-inbid, għall-ipproċessar tal-inbid, hija rrappreżentata mit-territorju tal-muniċipalitajiet li ġejjin: Il-produtturi tal-Unjoni jistgħu jippreżentaw talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri aktarx twassal għall-kontinwazzjoni jew għar-rikorrenza ta' dumping u dannu. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni se jkollhom iċ-ċans li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat f'konformità mal-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea. Din in-notifika tikkonċerna l-impriżi li ġejjin: Bain Capital Investors LLC ("Bain Capital", l-Istati Uniti tal-Amerka), Reifen Krieg GmbH, Secura Reifenservice GmbH, Reifen24 AG, Moti Reifen GmbH, SW Reifenhandel GmbH, Komplettradlager.de GmbH, Duro Reifenservice GmbH, u MUTAVI-Solutions GmbH (flimkien "Reifen Krieg Group", il-Ġermanja). Bain Capital takkwista, fit-tifsira tal-Artikolu 3(1)(b) tar-Regolament dwar l-Għaqdiet il-kontroll waħdani tat-totalità ta' Reifen Krieg Group. Il-konċentrazzjoni hija mwettqa permezz ta' xiri ta' ishma. Bain Capital hija ditta privata tal-investimenti ta' ekwità rreġistrata fl-Istati Uniti li tinvesti, f'kumpaniji fuq bażi dinjija f'ħafna industriji; Reifen Krieg Group hija distributur bl-ingrossa u bl-imnut ta' tajers ta' sostituzzjoni, attiva l-aktar fil-Ġermanja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Tenneco Inc. ("Tenneco", l-Istati Uniti tal-Amerka), Federal-Mogul LLC ("Federal-Mogul", l-Istati Uniti tal-Amerika). Tenneco takkwista, fit-tifsira tal-Artikolu 3(1)(b) tar-Regolament dwar l-Għaqdiet il-kontroll waħdani tat-totalità ta' Federal-Mogul. Il-konċentrazzjoni hija mwettqa permezz ta' xiri ta' ishma. Tenneco timmanifattura u tqassam komponenti għal vetturi bil-mutur, b'mod partikolari prodotti għal arja nadifa u tal-prestazzjoni tar-rikba, kemm għal manifatturi ta' tagħmir oriġinali kif ukoll għat-tiswija u s-sostituzzjoni ta' wara l-bejgħ indipendenti madwar id-dinja; Federal-Mogul timmanifattura u tforni l-komponenti għal vetturi bil-mutur, ferroviji u applikazzjonijiet oħra, b'mod partikolari komponenti tal-magna, it-trażmissjoni u tad-driveline kif ukoll materjal ta' frizzjoni tal-brejk, komponenti tax-xażi, komponenti tal-issiġillar u prodotti tal-wajpers madwar id-dinja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Augusta Refinery Assets, attwalment proprjetà ta' u kkontrollata minn Esso Italiana S.r.l., affiljata ta' ExxonMobil Corporation. Sonatrach takkwista, fit-tifsira tal-Artikolu 3(1)(b) tar-Regolament dwar l-Għaqdiet il-kontroll tat-totalità ta' Augusta Refinery Assets. Il-konċentrazzjoni titwettaq permezz tax-xiri ta' assi. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Reco, FPL u JustGroup jakkwistaw, fi ħdan it-tifsita tal-Artikoli 3(1)(b) u 3(4) tar-Regolament dwar l-Għaqdiet, il-kontroll konġunt ta' JustCo. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi impriża konġunta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Il-pubblikazzjoni (2018/C 235/07) f'paġna 6 għandha tkun ikkunsidrata nulla u bla effett.
Extracted from C_243_2018.html